Projektas

LIETUVOS RESPUBLIKOS VYRIAUSYBĖ

NUTARIMAS

dĖL LIETUVOS rESPUBLIKOS VYRIAUSYBĖS 2007 M. LIEPOS 4 D. NUTARIMO
nR. 758 „DĖL sprendimo investuoti valstybės ir savivaldybių turtą priėmimo TVARKOS APRAŠO PATVIRTINIMO“ PAKEITIMO

2018 m. d. Nr.
Vilnius

Lietuvos Respublikos Vyriausybė nutaria:

1.	Pakeisti Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“:

1.1. Pakeisti 9.3 papunktį ir jį išdėstyti taip:

,,9.3. perduodamo turto vertinimo ataskaita, atitinkanti Lietuvos Respublikos turto ir verslo vertinimo pagrindų įstatymo nustatytus reikalavimus, kurią iki pasiūlymo investuoti valstybės ar savivaldybės turtą Vyriausybei ar savivaldybei pateikimo dienos juridinis asmuo, kuriam bus perduodamas turtas, pateikia Audito, apskaitos, turto vertinimo ir nemokumo valdymo tarnybai prie Lietuvos Respublikos finansų ministerijos, kuri turto vertinimo ataskaitą paskelbia savo interneto svetainėje;“.

1.2. Pakeisti 9.4 papunktį ir jį išdėstyti taip:

,,9.4. juridinio asmens, kuriam bus perduodamas turtas, paskutinio ataskaitinio laikotarpio finansinių ataskaitų rinkinys ir veiklos ataskaita arba metinis pranešimas, kaip nustatyta Lietuvos Respublikos juridinių asmenų atskaitomybę reglamentuojančiuose teisės aktuose;“.

1.3. Papildyti 91 punktu:

„91. Sprendimas investuoti valstybės ir savivaldybių turtą gali būti priimtas ne anksčiau kaip po 1 mėnesio nuo turto vertinimo ataskaitos paskelbimo Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos interneto svetainėje.“

1.4. Pakeisti 10 punkto pirmąją pastraipą ir ją išdėstyti taip:

,,10. Prie pasiūlymo dėl sprendimo investuoti valstybės turtą priėmimo didinant valstybinės aukštosios mokyklos ar valstybinės profesinio mokymo įstaigos dalininkų kapitalą, siūlant investuoti valstybei nuosavybės teise priklausantį, valstybinės aukštosios mokyklos ar valstybinės profesinio mokymo įstaigos patikėjimo teise pagal patikėjimo sutartį valdomą nekilnojamąjį turtą, kai nurodoma, kad šio turto investavimo tikslas – jį parduoti, papildomai pridedama:“.

1. 5. Pakeisti 10.3 papunktį ir jį išdėstyti taip:

,,10.3. valstybinės aukštosios mokyklos tarybos ar valstybinės profesinio mokymo įstaigos vadovo sprendimas pasiekti investicijų projekte nustatytus tikslus ir prisiimti investicijų projekto finansavimo riziką.“.

1.6. Pripažinti netekusiu galios 10.4 papunktį.

2. Šis nutarimas, išskyrus 1.1 papunktį, įsigalioja 2019 m. sausio 1 dieną.

Ministras Pirmininkas

Ūkio ministras